Litteraturhuset i Oslo

**Litteraturhuset** er et nasjonalt aktivitets- og kulturhus med fokus på litteratur og bøker. Det ble åpnet i 2007 og ligger i strøket bak Slottet ved Slottsparken i Oslo. Litteraturhuset er drevet av Stiftelsen Litteraturhuset, som er opprettet av Fritt Ord. Stiftelsen er uavhengig og ikke-kommersiell og har som formål å formidle og vekke interesse for litteratur og lesning, kunnskap og ytringsfrihet.

## Stiftelsen og virksomheten

Litteraturhuset åpnet 5. oktober 2007. I 2008 var besøkstallet cirka , derav rundt  på noen av de 700 arrangementene.

Litteraturhuset ble fra 2006 til 2014 ledet av Aslak Sira Myhre, fra 2014 til 2019 av Andreas Wiese, og fra 2019 av Susanne Kaluza, som leder huset i dag.

Litteraturhuset er inspirert av en tysk tradisjon for *[[Freie Literaturhaus]]*, som det finnes mange av i Tyskland og Øst-Europa. Litteraturhuset i Oslo er med sine 3&nbsp;500&nbsp;m2 og høye besøkstall det største litteraturhuset i Europa,. Huset i Oslo har også inspirert til opprettelse av uavhengige litteraturhus i en rekke norske byer og i utlandet som litteraturhusene Kiraathane Istanbul og Wejegeh Amed i kurdiske Diyarbakir.

Hvert år avholder Litteraturhuset nå rundt 1700 arrangementer, i tillegg til å lage et bredt spekter av gratis podkaster, videoer og annet digitalt innhold. Litteraturhuset har særlig fokus på å nå barn og unge. I 2023 deltok rundt 40 000 barnehagebarn og skoleelever på Litteraturhusets ulike lesefremmende program. 

Anne Carine Tanum var styrets leder fra opprettelsen. Per januar 2024 var Mikkel Bugge styreleder i stiftelsen.

### Drift
Litteraturhuset åpnet i 2007. Bygningen i Wergelandsveien 29 er Oslos gamle lærerskole, og stiftelsen leier hele huset. Bygget rommer 7 ulike møtesaler inkludert et podkast rom. I første etasje fremleier stiftelsen ut lokaler til en bokhandel og et spisested. Loftet er innredet  med arbeidsplasser for forfattere, oversettere og andre skribenter. Det er også etablert en egen liten forfatterleilighet til bruk for besøkende fra andre land. Huset rommer også kontorer for forskjellige foreninger som Norsk PEN, Norsk forfattersentrum, Leser Søker Bok og Norsk Tidsskriftforening.

### Økonomi
Stiftelsen Litteraturhuset hadde i 2008 en omsetning på litt over 18 millioner NOK. Det har fra opprettelsen vært en forutsetning at huset ikke skulle være et kommersielt foretak.

Erna Solbergs regjering foreslo i sitt statsbudsjett 2014 for første gang et driftstilskudd til stiftelsen på tre millioner kroner.

## Historikk

Litteraturhuset har adresse Wergelandsveien 29, like ved Slottsparken og Kunstnernes Hus i krysset Parkveien og Wergelandsveien. 

Indremisjonen førte opp bygningen og drev Oslo lærerskole fra 1932. Skolen ble senere fusjonert med den offentlige lærerskolen på Sagene som i sin tur ble en del av Høgskolen i Oslo. 

Bygningen var eid av Entra ASA til 2017, da den ble solgt til Institusjonen Fritt Ord, som hadde tatt initiativet til å opprette 
Stiftelsen Litteraturhuset i 2006. Fritt Ord finansierte en omfattende ombygging av huset før det ble åpnet som Litteraturhus i 2007. Askim og Lannto arkitekter i Oslo sto for ombyggingen. I april 2008 fikk Litteraturhuset Fortidsminneforeningens Kulturvernpris for å ha klart å gi en gammel bygning et nytt og spennende innhold, og samtidig ta bevaringshensyn.

Litteraturhuset er innvendig dekorert med flere kunstverk og utsmykninger, blant annet en stor veggtegning med kartikaturportretter av norske samtidsforfattere, laget av Steffen Kverneland.

Bygningen ble fredet i 2013.

## Bilder

Litteraturhuset Oslo (2022) (2).jpg|Hovedinngangen til litteraturhuset i Oslo
Anine Kierulf Wikitreff 2018 (175810).jpg|Jurist Anine Kierulf på Litteraturhuset
Kristoffer Egeberg Faktisk.no Wikitreff Wikimedia 2019 (180431).jpg|Redaktør Kristoffer Egeberg i Faktisk.no på Litteraturhuset
Skala Operakor fra forestillingen Hvaduvil - en vaudeville.jpg|Skala Operakor under forestillingen Hvaduvil 
The Wikipedia 25th Anniversary event, Oslo.jpg|Arrangement i sammenheng med Wikipedias 25-årsjubileum


## Se også
* Litteraturhuset i Bergen (LitthusBergen), åpnet 2013
* Litteraturhuset i Fredrikstad, åpnet 2013
* Litteraturhus Lillehammer, åpnet 2012
* Litteraturhuset i Skien
* Litteraturhuset i Trondheim, åpnet 2016

## Referanser


## Eksterne lenker
* 
* Entra eiendoms nettside om bygningen
*